cyanic-selkie/wikianc huggingface dataset:
Den danske brødrestriden
Forspillet
Valdemar Seier i 1237 feiret dobbeltbryllupet for sine to eldste sønner, medkonge Erik som ektet hertug Albrekt av Sachsens datter Jutta og hertug Abel som ektet grev Adolf IV av Holsteins datter Mechtild av Holstein som for fremtiden bestemte den politiske situasjonen i Danmark. Ekteskapet mellom hertug Abel og Mechtild av Holsten skapt en slesvigsk-holstensk allianse som i senere tid ble en formidabel motstander for det danske monarkiet som Erik Plogpenning overtok etter farens død i 1241. Ved den samme leiligheten fordelte danskekongen len til sine gjenværende sønner som hans tredje og siste ekte sønn Christoffer som fikk Lolland-Falster som len mens de uekte sønnene Knut Valdemarson og Niels fikk Blekinge og Nord-Halland som len.
Den sentraliserte kongemakten i Danmark medførte konflikt med det dels uavhengige hertugdømmet Slesvig som fremdeles var lagt under danskekongens direkte myndighet som vasallherre ovenfor hertug Abel som mente sine rettigheter som hertug truet og man var kommet i uenighet om forpliktelsene mellom hertugen og kongen. Ikke lenge etter Valdemar Seiers død hadde åpen strid brutt ut. I det neste året 1242 var den danske brødrestriden et faktum selv om det i begynnelsen var ment som en indre konflikt mellom hertugdømmet og kongedømmet.
Den første krigen
Åpen kamp hadde brutt ut i 1242 mellom kong Erik og hertug Abel, men dette tok mer preg av en feide med plyndringstog på hverandres områder som dessuten ble herjet og utsatt for nedbrenning i rent økonomisk utpressing sammen med mindre kortvarige beleiringer.
Dette rammet spesielt traktene omkring byen Kolding hardt, for der hadde hertug Abel fått byen med omegn overført seg til seg ved pantsetting. Koldings beliggenheten gjorde den spesielt utsatt for de kongelige styrker som gang på gang hjemsøkte området.
I 1243 stod begge parter mot hverandre ved Kolding da det ble tatt opp forhandlinger mellom hertugen og kongen som ikke lenge etterpå var enig om å bilegge striden med et forlik.
Korstoget
Forliket hadde vært mulig ved press fra Kirken fordi danskekongen hadde fått en del kirkelige beskatninger for å føre korstog i det østlige Baltikum fra Estland til støtte for korsfarerne i Kurland og Semgallen, to sørlige landsdeler mellom dagens Latvia og Litauen som siden 1242 var underlagt kristne gjenerobringsoffensiver etter de lokale innbyggerne hadde brutt ut ved et allment opprør for flere år siden. Dessuten utgjort det russiske Novgorod fyrstedømmet en så alvorlig trussel at et korstog mot øst var hensiktmessig etter kirkelige mening.
Men det ble ikke noe av korstoget som var planlagt til året 1244 som dessuten så en unnsetningsekspedisjon til en borg i Kurland som førte til et avgjørende slag som innlemmet landsområdet Semgallen i den kristne verdenen, for etter hertug Abel og kong Erik hadde samlet deres styrker ble de raskt uenig om det meste, så korstoget fra de danske landene ble avbrutt allerede ved Ystad. Dessuten hadde korstoget vært belemret med problemer, ikke minst omkring det finansielle.
Kirken som indirekte hadde opplevde en skuffelse over det avbrutte korstoget, var kommet i harme over kongens beslagleggelse av deler av kirkelige verdier og overtakelse av kirkelige beskatning tross pavelige tillatelse. Kirken gikk over på opposisjonen mot kongen. Med en vedtatt konstitusjon i Odense under et kirkemøte som medførte automatisk bannlysing av alle som krenket kirkens eiendomsrett startet de danske bisper en strid mellom kirkemakten og kongemakten som skulle vare i nær et hundre år framover.
Kong Erik fordrev Roskildebispen Nils Stigsen til landflyktighet og overførte byen København til kongelig kontroll i 1245. Men med dette hadde danskekongen gjort seg til fiende med den mektige Hvideslekten som tok hertug Abels side under tronfølgestridighetene.
Den andre krigen
Foråret 1246 så striden mellom hertug Abel og kong Erik brøt ut på nytt. Hertug Abel hadde nektet å gå med på kongens planer om en gjenerobring av Holsten grevedømmet som var kastet ut i uroligheter mellom sønnene etter grev Adolf IV og dermed gjorde opprør som raskt ble en stor borgerkrig.
Hertug Abel rykket med en hær støttet av de holstenske grevene og hans to brødre hertug Christoffer og hertug Knud opp gjennom Jylland til Fyn. Underveis inntok de byen Ribe, herjet i byene Vejle og Randers før de for over til Fyn der de plyndret og brente ned byen Odense i løpet av april 1246. Som svar gikk kong Erik til angrep og gjenerobret Ribe, deretter sørover inn i Slesvig hertugdømme som ble lagt under plyndringstog. Dessuten ble byen Svendborg sør på Fyn og øya Fehmarn herjet av de kongelige styrkene.
Hertugene Christoffer og Knud ble samtidig tatt til fange etter at flere borger i deres len var erobret av de kongelige styrkene, men byen Lübeck intervenerte i krigen og sendte en krigsflåte som angrepet Møn der de tok borgen Stegeborg. Christoffer som satt der, ble løslatt av lübeckerne som fortsatt med deres herjinger i Danmark.
Et midtertidig avbrudd i stridighetene kom med et fredsmøte i Flensborg i 1247 arrangerte av kongedatteren Sofia av Brandenburg som var høygravid. Men dessverre var ikke hennes brødre villige til å lytte på hennes forsøk på å tale dem til fornuft. Fredsmøtet kostet henne livet, for hun døde i barselseng kort etterpå. En våpenhvile var i det minste resultatet av hennes anstrengelser.
Den tredje krigen
Våpenhvilen fram til 1249 dessuten så kong Erik planlagte et nytt korstog i østlige Baltikum oppmuntret av et brev fra pave Innocens 4. som utover å fordømme hans beslagleggelse av kirkegods under brødrestriden, gav ham retten til å kreve til seg kirkelige inntekter for finansiering av ekspedisjonen. Men dette var ikke tilstrekkelig og det ble derfor innført en ny avgift på plog for å ha ekstra midler. Forslaget om plogsavgiften ble ikke godt mottatt på Skåne som reist seg i opprør.
Opprøret på Skåne, som var slått ned av danskekongen, startet stridighetene på nytt med at hertug Abel utropte seg til motkonge med støtte av Hvideslekten, de holstenske grevene og lübeckerne. I august 1249 ble København beleiret og inntatt av tyske styrker som var landsatt fra en lübecksk krigsflåte. Den gamle borgen etter Absalon ble ødelagte under ødeleggelsene i byen.
I 1250 dro kong Erik som hadde fått orden på den kongelige finansen, med en stor hær mot Sønderjylland som ble plyndret og erobret av de kongelige styrkene som så startet en beleiring av byen Slesvig. Hertug Abel måtte kapitulerte i Slesvig som ble straks lagt under kongelige kontroll. For å avverge hjelp fra tyske allierte til hertugen hadde danskekongen tatt grensefestningen Rendsborg under egen kontroll, men dette bare provoserte de holstenske grevene til å samle en stor hær som avanserte mot Rendsborg. Denne festningen ble beleiret på sommeren av grev Johan av Holsten.
Kongemordet
Etter forliket mellom kongen og hertugen var inngått, besøkte kong Erik sin bror i byen Slesvig den 8. august 1250. Men Abel arrangert et mord på kongen som kort etterpå var funnet av de kongelojale i Slien som oppdaget at han hadde vært halshugd. Det vist seg at flere menn hadde tatt ham ut på en båt fra byen ut i elven. Der i natten til den 9. august hugget de hodet av ham og kastet liket i elven.
Conchoecia magna
Conchoecia magna er en art innen slekten Conchoecia innenfor familien Halocyprididae - som igjen er den ene av to familier av underordenen Halocypridina, ordenen Halocyprida innenfor gruppen Myodocopa, en gruppe muslingkreps som er små krepsdyr.
Den danske brødrestriden
Kongemordet
Det var et kongemord uten vitner, men de fleste var enig om at hertug Abel hadde vært den skyldige for mordet på kongen som dessuten var hans bror. Brodermordet vekket bestyrelse i hele Europa for et slikt udåd var nærmest uhørt.
Men Abel lykkes å få 24 riddere til å sverge på hans uskyld ved Landstinget i Viborg etter gammel lov der spørsmålet om den mistenkte skulle ha straff var avgjort ved ed av et utvalg av såkalte «gode menn» som sverget deres ed på vedkommendes uskyld. Han ble senere valgt som konge den 1. november 1250 fordi Erik Plogpenning hadde ikke mannlige arvinger etter seg ved sin død.
Conchoecia magna
Taksonomisk plassering av gruppen
Taksonomien til muslingkrepsene er omstridt og inneholder vanskelig systematiserte grupper. Det er generelt omstridt å fin-inndele organismer taksonomisk. Skillene mellom de ulike gruppene av muslingkreps er usikre, og stort sett basert på morfologi snarere enn molekylær analyse. En moderne oppdatering som angis her, følger stort sett oppdelingen i Catalogue of Life:, mens detaljene, slektene og artene her følger WoRMS-databasen.
Den danske brødrestriden
Etterspillet
Den nye danskekongen regjerte i bare to år, men i disse årene hadde han vært en god og effektiv konge som forsøkt å løse problemene med kongerikets finanser med en handelspolitikk som førte til en ny økonomisk vekst i Danmark. Han måtte dessuten økte de kongelige inntektene, men det ledet til et opprør av nordfriserne som nektet å betale skatt. Under straffekspedisjonen falt kong Abel den 29. juni 1252.
Abel etterlatte seg tre sønner som hadde førsteretten på tronen, men ved et kupp tok Abels bror Christoffer til seg kongetittelen og lot seg kåres som konge av danskene fordi Abels eldste sønn Valdemar var forhindret av erkebiskopen av Köln fra å komme seg til Danmark. Dette startet en hundre år lang feide mellom to slektledd, Abelslekten med base i hertugdømmet Slesvig og Christofferslekten som beholdte kongedømmet Danmark.
De holstenske greverne som hadde giftet seg inn i det danske kongehuset og dessuten fått viktige allierte med arverett på tronen i Danmark i hertugdømmet Slesvig ble deretter en viktig maktfaktor for flere hundre år framover.
Leiro kraftverk
Leiro kraftverk er et vannkraftverk ved Sysendammen i Eidfjord kommune i Vestland.
Kraftverket ble startet i 2011. Eier er Statkraft
Tommy Olsen
Tommy Olsen (født 1951) er en norsk tidligere styrkeløfter, som i 1987 vant NM-gull. Han vant gull også i 1988, men ble fratatt gullet etter å ha blitt tatt for dopingbruk for andre gang. Han ble da utestengt på livstid fra all idrett.
U20-VM i friidrett 2018 – 100 meter hekk kvinner
100 meter hekk for kvinner under U20-VM i friidrett 2018 ble arrangert på Ratina stadion i Tammerfors 13, 14 og 15. juli 2018.
Forsøksheat
Kvalifisering: De 3 beste i hvert heat (Q) og de 6 raskeste for øvrig (q) gikk videre til semifinalene.
Vind: Heat 1: -1,3 m/s, Heat 2: -1,1 m/s, Heat 3: -0,9 m/s, Heat 4: -0,7 m/s, Heat 5: -0,3 m/s, Heat 6: -1,1 m/s
Semifinaler
Kvalifisering: De 2 raskeste i hvert heat (Q) og de 2 raskeste for øvrig (q) gikk videre til finalen.
Vind: Heat 1: -1,1 m/s, Heat 2: +0,9 m/s, Heat 3: +0,5 m/s
Finale
Resultater:
Vind: -1,0 m/s
NITO Takst
NITO Takst er en organisasjon for takstmenn, og har ca. 540 medlemmer over hele landet. Den er en del av NITO, Norges ingeniør- og teknologorganisasjon. Medlemmene har minimum byggteknisk ingeniørutdanning og/eller mesterbrev. Organisasjonen utdanner nye takstmenn, og tilbyr sine medlemmer både etter- og videreutdanning for å opprettholde høy faglig kompetanse.
Qingjian
Qingjian (kinesisk: 清涧县; pinyin: Qīngjiàn Xiàn) er et fylke i provinsen Shaanxi i Folkerepublikken Kina. Den er understilt byprefekturet Yulin.
I 1999 var befolkningen på 207,309 innbyggere.
Samferdsel
Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi.
Hubble
Ordet Hubble har flere betdyninger:
Jinneng kullkraftverk
Jinneng kullkraftverk er et kullkraftverk i provinsen Shandong, i det nordøstlige Kina. Det har en installert produksjonskapasitet på 660 MW.
Gunnar Broks
Gunnar Nicolai Broks (født 10. mai 1930, død 26. desember 2007 i Alta ) var en norsk turner i Honningsvåg Turn & Idrettsforening.
I 1953 ble Broks nordnorsk mester i turn klasse B og i 1954 ble han den første nordnorgesmester fra Finnmark i 1954 og var nordnorsk mester i turn 4 ganger i klasse A.
Han ble nordnorsk mester i enkeltmannsturn i klasse A i 1957 i Melbu hvor han vant fire apparat, svingstang, bøylehest, ringer og frittstående. Han ble beste nordmann i det nord-nordiske mesterskapet i Tromsø i 1957 med en fjerdeplass sammenlagt.
Broks var leder for Honningsvåg Turn & Idrettsforening i 1961-1962 og har fått klubbens hederstegn.
Reboot
Begrepet har blitt kritisert for å være vagt og forvirrende, og heller bare et nyord for en nyutgave av et tidligere verk.
Et eksempel på to sett med filmer som viser forskjellem mellom en reboot og en nyutgave er Skjønnheten og udyret fra 1991 og Skjønnheten og udyret fra 2017, og Godzilla fra 2014 sammenlignet med andre Godzilla-filmer. Skjønnheten og udyret-filmene forteller i prinsippet samme historie med samme handling og samme figurer, mens i Gozilla er den sentrale ideen fortsatt den samme, Godzilla angriper fortsatt menneskeheten, men mye av handlignen og flere av figurene har blitt endret.
Liberty Media
Liberty Media er et amerikansk konglomerat som er notert på NASDAQ. Selskapet kontrolleres hovedsakelig av magnaten John C. Malone. Liberty Media er fra 2016 hovedeier av Formula One Group.
Eksterne lenker
Liberty Films
Gonzaga
Gonzaga er en kommune i delstaten Minas Gerais i sørøstregionen av Brasil.
Cyfac
Cyfac International er en liten fabrikk i La Fuye i Loiredalen i Frankrike som har spesialisert seg i å lage sykkelrammer. Navnet er et akronym på fransk som står for «håndlaget sykkelramme».
Cyfac ble stiftet i 1983 av Francis Quillon. Fabrikken har sitt opphav i lokalene til en langt eldre sykkelfabrikk. Rundt år 2000 laget Cyfac rundt 1/3 av alle rammer som ble benyttet i Tour de France. I dag setter de sponsede merkene høyere krav til at ryttere benytter seg av merkets standardrammer. I 2008 ble fabrikken overtatt av Aymeric Le Brun og Eric Sakalowsky.
Cyfac tilpasser og produserer rammer etter kundens behov og ønske. De er verdens eneste fabrikk med produksjon av rammer i både aluminium, stål, titan og karbonfiber under samme tak. Cyfac har i lang tid samarbeidet med Lyon Center of Sports Medicine for å utvikle sitt unike Cyfac Postural System for optimal tilpassing av sykler.
Linfen Hexi kullkraftverk
Linfen Hexi kullkraftverk er et kullkraftverk i provinsen Shanxi, i det nordlige Kina. Det har en installert produksjonskapasitet på 660 MW.
Thorbjørn Lie-Jørgensen
Thorbjørn Lie-Jørgensen (født 20. november 1900 i Svelvik, død 4. juli 1961 i Oslo) var en norsk gullsmed, formgiver, maler og grafiker. Han er i dag mest kjent for sine malerier, og for sine arbeider som formgiver for gullsmed David-Andersen.
Lie-Jørgensen gikk tidlig i lære til gullsmed, og tok utdanning ved gullsmedlinjen ved Statens håndverks- og kunstindustriskole fra 1922. Lie-Jørgensen og debuterte på Statens Kunstutstilling i 1932. Noe senere, i årene 1935–37, tok han utdannelse som bildekunstner ved Statens kunstakademi under Axel Revold. Han hadde sin første separatutstilling i Galleri Per i Oslo i 1942, og ble første gang innkjøpt av Nasjonalgalleriet i 1946.
Lie-Jørgensen var ansatt hos David-Andersen fra 1927 til 1939, og fortsatte å formgi for dem frem til sin død. Han arbeidet fra 1939 som overlærer i ornamentklassen på gullsmedlinjen på Statens håndverks- og kunstindustriskole i Oslo frem til 1955.
Krokvik stasjon
Krokvik station er en stasjon på Malmbanan i Kiruna kommune. Den blir betjent av fjerntog fra Luleå til Narvik, bare i retning Narvik én gang daglig.
Trond Ytterbø
Trond Ytterbø (født 1956 i Notodden) er en norsk bluesartist. Han begynte sin musikerkarriere i dansebandet Green Madows 1970. I 1976 begynte han å spille i danse- og underholdningsorkesteret Fish & Chips. I 1979 var han med å starte Notodden Blues Band. I de første årene måtte bandet spille for mat og overnatting. Etter at de kom med plateutgivelser ble det lettere og populariteten økte. De ble etterhvert et av Norges mest populære konsertband.
Da den første bluesfestivalen ble arrangert på Notodden i 1988, stod bandet sentralt i arrangementet. Han var sentral i bandet frem til 2005, da var han med å legge ned Notodden Blues Band. I 2009 gjenopplivet han bandet for å markere dets 30-årsjubileum med den originale besetningen.
Siden 2010 har Ytterbø vært instruktør og inspirator på bluesgitarkursene som er en del av prosjektet «Blues Behind Bars» i flere fengsler. Han er videre også nestleder i styret for Blues Factory, som er etablert for å drive musikkopplæring og -aktiviteter som egenhabilitering i fengsler og for tidligere innsatte. Blues Factory ble etablert av fengselsansatte og -innsatte sammen med profesjonelle musikere som hadde vært involvert i prosjektet «Blues Behind Bars» i Skien og Bastøy fengsler. Han var blant initiativtakerne bak etableringen av «Jailhouse stage» på Notodden Blues Festival i 2012.
I 2012 ble han engasjert for å spille for LOs representantskapsmøte på Folkets Hus, i stedet for å spille mottok han LOs kulturpris. I sin begrunnelse uttalte juryen: «Trond Ytterbø er et solidaritetsmenneske og har et stort hjerte for grupper som av en eller annen grunn faller utenfor i samfunnet».
Svein-Erik Ekeid
Svein-Erik Ekeid (født 9. august 1941 i Oslo) er en norsk lege som har spesialisert seg på hiv og aids. Ekeid er cand.med. i 1967 fra Newcastle University og tok en mastergrad i helseplanlegging og helseøkonomi i Leeds i 1979. Han ble spesialist i samfunnsmedisin i 1991.
Ekeid var distriktslege i Moskenes kommune fra 1969 til 1971, deretter ble han allmennpraktiker i Tønsberg og Tjøme til 1977, da han ble assisterende fylkeslege i Vestfold. Fra 1982 til 1984 jobbet han i Helsedirektoratet som overlege og underdirektør. Etter et mellomspill som helsesjef i Tønsberg ble han spesiallege med ansvar for tiltak mot hiv/aids i Helsedirektoratet. Fra 1989 ble han så i et par år regional rådgiver for aids ved WHOs kontor for Midtøsten i Alexandria. Siden jobbet han for WHO i København og Genève. Fra 1998 var han seniorrådgiver hos Fylkeslegen i Vestfold.
Ekeids engasjement for å stoppe aids-epidemiens utbredelse i Norge gjorde at han i en lang periode var svært mye i mediene og han tillegges mye av æren for at forholdvis få ble rammet av sykdommen i Norge.
Håkan Östlundh
Håkan Östlundh (født 1962) er en svensk journalist og forfatter, spesielt kjent som kriminalforfatter.
Han debuterte i 2004 med boka Släke, som skulle bli den første i en serie om den svenske politietterforskeren «Fredrik Broman».
Dananhu kraftverk
Dananhu kullkraftverk er et kullkraftverk i provinsen Xinjiang (Sinkiang), i det nordvestlige Kina. Det har en installert produksjonskapasitet på 600-620 MW, fordelt på to like store enheter.
China Mengniu Dairy Company Limited
China Mengniu Dairy Company Limited er det engelske navnet på et selskap for melkeprodukter sin har hjemstavn i Indre Mongolia i Folkerepublikken Kina. Merkenavnet er Mengniu (蒙牛, som betyr «mongolsk ku»).
Mengnius produkter favner flytende melkeprodukter (som ultravarmebehandlet (UHT) melk, yoghurt og melkedrikker), iskrem og andre meieriprodukter som melkepulver og melketabletter.
Grunnlegger av Mengniu er Niu Gensheng, en tidligere ansatt i Yili, en annen meieriproduktgigant i Indre Mongolia og nå Mengnius viktigste konkurrent. Han opprettet Mengniu i 1999.
Gonçalves
Gonçalves er en kommune i delstaten Minas Gerais i sørøstregionen av Brasil.
Yashili
Yashili (广东雅士利集团股份有限公司 ) er et melke- og soyamelk selskap med hovedsete i  Chaozhou i provinsen Guangdong i Folkerepublikken Kina. Selskapet ble etablert i 1983.
I tillegg til hovedkvarteret i Chaozhou har Yashili produksjonsfasiliteter i Heilongjiang, Shanxi og i Zhengzhou i Henan.
I 2008 var Yashili et av flere kinesiske melkeselskaper som ble involvert i den kinesiske melkeskandalen hvor det ble avslørt at flere produsenter hadde tilsatt det helseskadelige stoffet melamin i morsmelkerstatning. Av de involverte selskapene var Yashili det eneste som eksporterte slike produkter. Det ble imidlertid ikke funnet spor av melamin i disse vareprøvene.
Cergy
Cergy er en kommune i departementet Val-d'Oise i regionen Île-de-France, og er en av de nordvestlige forstedene til Paris. Cergy er en del av «nybyen» Cergy-Pontoise, opprettet på 1960-tallet, hvor Cergy er den sentrale og mest folkerike kommunen. Kommunen ligger 27,8 km fra sentrum av Paris.
Selv om naboen Pontoise er det offisielle préfecture (hovedstad) i departementet Val-d'Oise, ligger administrasjonsbygningen, samt departementsrådet (conseil général) i Cergy, som er regnet som de facto hovedstad i Val-d'Oise. Sous-préfecture-bygningen og administrasjonen ligger dog i kommunen Pontoise.
Navn
Cergy kommer fra det middelalderlatinske Sergiacum, som betyr «bostedet til Sergius», en gallo-romersk landeier.
Proceroecia convexa
Proceroecia convexa er en art innen slekten Proceroecia innenfor familien Halocyprididae - som igjen er den ene av to familier av underordenen Halocypridina, ordenen Halocyprida innenfor gruppen Myodocopa, en gruppe muslingkreps som er små krepsdyr.
Cergy
Demografi
Da Cergy ble valgt til å bli senteret for nybyen var den kun en landsby. Kommunen hadde kun 2 895 innbyggere i 1968. Utviklingen av området gikk fort og det var i midten av 1970-tallet over 10 000 innbyggere og deretter 20 000 tidlig på 1980-tallet. Det er i dette tiåret hvor befolkningsveksten var mest spektakulær, da byen passerte 48 000 innbyggere i 1990. Veksten har fortsatt siden, men ikke like raskt. I 2004 var det estimert 54 500 innbyggere i byen. 1. januar 2000 mistet kommunen en del av sitt område (netto 0,03 km² med et innbyggerantall på 62 personer) til nabokommunen Courdimanche.
Befolkningsutvikling
Antall innbyggere i kommunen Cergy
Proceroecia convexa
Arten var opprinnelig navngitt Conchoecia convexa.
Taksonomisk plassering av gruppen
Taksonomien til muslingkrepsene er omstridt og inneholder vanskelig systematiserte grupper. Det er generelt omstridt å fin-inndele organismer taksonomisk. Skillene mellom de ulike gruppene av muslingkreps er usikre, og stort sett basert på morfologi snarere enn molekylær analyse. En moderne oppdatering som angis her, følger stort sett oppdelingen i Catalogue of Life:, mens detaljene, slektene og artene her følger WoRMS-databasen.
Cergy
Port-Cergy
Port-Cergy er en marina på elven Oise ved pk 9. Marinaen har både husbåter og fritidsbåter i tillegg til en båtskole. Marinaen har plass til 103 fartøyer fra 5 til 22 meter i lengde. Den nordlige delen er reservert for restauranter og butikker.
Ham
Ham er en liten landsby sør i Cergy. Landsbyen var tidligere en del av Sergentery og kommunen Neuville-sur-Oise, men har siden da blitt en del av kommunen Cergy. Innen kommunen ligger 'Base de Loisirs de Cergy-Neuville'.
Transport
Cergy betjenes av tre stasjoner på Paris' RER linje A og på Transilien Paris – Saint-Lazare forstadslinjen: Cergy – Préfecture, Cergy – Saint-Christophe og Cergy – Le Haut. Cergy betjenes av direktebusser fra Charles de Gaulle internasjonale lufthavn.
Busselskapet STIVO har 17 bussruter innen Cergy.
Kriminalitet
Cergy-Pontoise har 137,62 kriminale hendelser per 1000 innbyggere, mye høyere enn landsgjennomsnittet (83 per 1000) og til og med høyere kriminalstatistikk enn departementet Val-d'Oise (88,15 per 1000). Cergy-Pontoise er den farligste byen i Val-d'Oise etter Argenteuil.
Knut Kvalheim
Knut Kvalheim (født 14. juni 1950 i Oslo) er en norsk friidrettstrener og tidligere utøver som representerte IK Tjalve. Han er yngre bror av Arne Kvalheim som også er tidligere friidrettsutøver.
Med sine 16 NM-gull fordelt på 5 forskjellige løpsøvelser er han en av de mestvinnende norske friidrettsutøvere gjennom tidene. I 1978 mottok han også kongepokalen for sin NM-seier på 5000 meter.
Hans beste internasjonale plassering er en 9.-plass på 5000 meter under OL i Montreal 1976.
Kvalheim hadde i 40 år den norske rekorden på 1 engelsk mil med tiden 3.56,2 satt på Bislett i 1974. Dette var en av de lengstlevende individuelle rekordene i norsk friidrett, og ble først slått av Henrik Ingebrigtsen i 2014.
Etter sin aktive karriere har Kvalheim gått inn i trenerteamet for IK Tjalve hvor han blant andre har trent Susanne Wigene.
Reginald Martin
Reginald George Warren Martin (født 25. juni 1887 i London, død 1981) var en britisk lacrossespiller som deltok i de olympiske leker Sommer-OL 1908 i London.
Martin vant en olympisk sølvmedalje i lacrosse under Sommer-OL 1908 i London. Han var med på det britiske laget som kom på andreplass i lacrosse bak Canada. Det var kun to lag med i turneringen så det ble kun spilt en kamp, finalen, som Storbritannia tapte med 10-14 til Canada.
Forvellede masser
Forvellede masser er fellesnavnet på mat som blir forvellet når den blir lagd. Forvellede masser brukes blant annet til vannbakkels. Forvellede masser består av vann, mel, smør og egg, og forvellede masser som blir brukt til desserter inneholder også sukker. Eggene bør være romtemperert, så temperaturen på massen og eggene er mest mulig lik. Ved for store temperaturforskjeller skiller massen seg lett. Å forvelle betyr å gi et lett oppkok.
Førde gravplass
Førde gravplass eller Førde gamle gravplass eller Førde gamle kirkegård er en gravlund i Sveio kommune i Vestland fylke. Den ligger ved tettstedet Førde, ned mot Førdespollen. Gravlunden ble ifølge «Norges kirker» anlagt som kolerakirkegård i 1857 og ble tatt i bruk som vanlig kirkegård i 1860, mens Sveio kirkelige fellesråd daterer etableringen til 1876. Først i 1938 ble Førde kirke noen hundre meter lenger øst innviet, og det ble anlagt kirkegård også der. Den benevnes Førde nye.
Gravlunden hadde 314 graver per 2019. Det er gjort vedtak om at det foruten allerede festede graver bare kan nedsettes urner på gravlunden.
Calcomp
Calcomp Technology, Inc., vanligvis kjent som Calcomp, er et tidligere selskap som ble grunnlagt i 1959, og som var best kjent for produksjonen av Calcomp plottere. Selskapet solgte en lang rekke plottere, utstyr for digitalisering, fargeskrivere, termiske plottere og annet grafisk I/O-utstyr. Selskapet produserte også IBM kompatible disketter og magnetbånd.
Selskapet ble nedlagt i 1999.
Soul Deep (Noora Noor)
Soul Deep er et musikkalbum med Noora Noor, utgitt i 2009. Albumet lå 6 uker på VG-lista og endte med 17.-plass som beste plassering. Albumet fikk Spellemannpris under Spellemannprisen 2009.
42 (film)
42 er en amerikansk biografisk dramafilm fra 2013 om baseballspilleren Jackie Robinson. Filmen er skrevet og regissert av Brian Helgeland, og har Chadwick Boseman og Harrison Ford i hovedrollene.
Om filmen
Filmen er basert på den sanne historien om den legendariske baseballspilleren Jackie Robinson, som ble nasjonalhelt i USA grunnet sin kamp mot rasisme, samt manageren Branch Rickey, som tok en sjanse og var en av de første som trodde på ham.
Filmen ble ikke vist på kino i Norge.
Handling
Satt til 1946. Jackie Robinson (Chadwick Boseman) er en baseballspiller som spiller i Negro League (ligaen for fargede spillere på den tiden) som alltid forsøker å stå opp mot rasisme. Branch Rickey (Harrison Ford) er en lagdirektør i Major League (den beste ligaen) som har en dristig idé. For å nå målet sitt rekrutterer Rickey Robinson for å bryte den usagte fargeregelen i ligaen så han kan bli den første fargede baseballspilleren i Major League noen sinne. Som begge forutså er dette en stor utfordring for Robinson og familien, som må tåle nådeløs rasistisk fiendtlighet på og utenfor banen, både fra spillere og supportere. Jackie prøver så godt han kan å gå imot sin egen natur ved å ikke klage på behandlingen han får, og etterhvert finner han håp og allierte på steder han minst venter det.
Mjetsjyslaw Hryb
Mjetsjyslaw Ivanavitsj Hryb (født 25. september 1938) er en belarusisk politiker. Han var formann for Det øverste sovjet i Belarus fra 28. januar 1994 til 10. januar 1996.
Hryb etterfulgte Stanislav Sjusjkevitsj som den andre formann for det øverste sovjet og som leder for den belarusiske staten, den 20. juli 1994, da president Aleksandr Lukasjenko erstattet ham i dette embetet. Hryb fortsatte samtidig som parlamentarisk leder. Hryb ble senere en del av den politiske opposisjonen i landet og ble medlem av det sosialdemokratiske partiet.
Orion Forlag
Orion Forlag AS var et norsk forlag etablert i 1994. Forlaget satset først og fremst på bøker innen reise, natur, prakt, dokumentar, kultur og fakta, praktiske nyttebøker og alternativ litteratur.
Forlaget var medlem av Den norske Forleggerforening. I 2008 ble 51% av forlaget kjøpt av Media Bergen. Forlaget gikk konkurs i januar 2010.
John Iliffe
John Iliffe (født 1. mai 1939) er en britisk historiker. Han er professor i moderne afrikansk historie ved University of Cambridge og forsker ved St. John's College. Han har skrevet spesielt om kolonitiden og den post-koloniale perioden i Øst-Afrika og generelt om det øvrige Afrika.
For boken The African Poor: A History fikk han Herskovitsprisen fra The African Studies Assosiation of the United States.
Ferjefri E39
Ferjefri E39 er et veiprosjekt under utredning på Vestlandet i Norge som ble lansert av Jens Stoltenbergs andre regjering våren 2013. Planen innebærer å fjerne alle de syv eksisterende ferjestrekningene på europavei 39 mellom Trondheim og Kristiansand, og vil dermed gjøre det mulig å kjøre hele strekningen.
Marc Quaghebeur
Marc Quaghebeur (født 1947 i Tournai) er en belgisk forfatter, poet og essayist.
Quaghebeur sitter som direktør for Archives and Museum of Literature som har sitt hovedkontor i Brussel.
Ferjefri E39
Fjerning av ferjer, kombinert med noen veiutbedringer, kan redusere reisetiden fra rundt 20 til 15 timer, og en utbygging av hele E39 til fartsgrense 90–110 km/t kan gi en reisetid ned mot 11 timer. E39 vil bli om lag 50 kilometer kortere, ifølge planene. I Nasjonal transportplan 2018–2029 sier regjeringen at den har som langsiktig mål å gjennomføre hele prosjektet.
Silvía Nótt
Silvía Nótt Sæmundsdóttir (også kjent som Silvia Night) er kunstnernavnet til artisten Ágústa Eva Erlendsdóttir (født 28. juli 1982 i Reykjavík). Sæmundsdóttir representerte Island under Eurovision Song Contest 2006 i Athen i Hellas. Hun vant den nasjonale finalen 2006 med 70 prosent av nesten 120 000 avgitte stemmer.
Ferjefri E39
Den totale kostnaden for hele utbyggingen ble i 2016 anslått til 340 milliarder kroner (382 milliarder kroner i 2020). Kostnader, samfunnsøkonomisk lønnsomhet, usikkert trafikkgrunnlag, miljøspørsmål, sikkerhet og usikker teknisk gjennomføring gjør prosjektet politisk omstridt. Transportnæringen er skeptisk til lange og dype tunneler. Gevinsten av ferjeavløsning for hele strekningen samlet er uklar. De tekniske løsningene for noen av fjordkryssingene er per 2022 ikke ferdig utviklet. Statens vegvesen hadde til 2020 brukt 2 milliarder i planlegging av ferjefri E39. Deler av den innsparte reisetiden er venting på ferjekaien, og etater som SINTEF og Transportøkonomisk institutt har fremholdt at denne innsparingen langt på vei kan oppnås med hyppigere ferjeavganger.
Silvía Nótt
I teksten til vinnerbidraget «Til hamingju Ísland» (engelsk versjon: «Congratulations») omtales hun flere ganger som vinneren av Eurovision Song Contest.
Ferjefri E39
I 2018 uttalte Statens vegvesen at det er realistisk å fullføre planene til år 2050, mot opprinnelig år 2033. I september 2019 uttalte veivesenet at de ikke lenger arbeider med mål om en fullstendig ferjefri E39. Dette innebærer å beholde noen ferjer og fokusere på enkeltstrekninger. Bakgrunnen er blant annet en instruks fra Samferdselsdepartementet om gjennomgang av nytte og kostnader i alle prosjekter, og forventet mindre handlingsrom i norsk økonomi.
Bakgrunn
Dagens E39 i Norge har en lengde på rundt 1100 kilometer. Fra Klettkrysset utenfor Trondheim og sørover mot Kristiansand krysser E39 en rekke fjorder. Det er i alt syv ferjestrekninger: over Halsafjorden, Romsdalsfjorden, Storfjorden, Nordfjorden, Sognefjorden, Bjørnafjorden og Boknafjorden. Det er ingen ferjer på E39 i Trøndelag og Agder. Vestlandsfylkene har til sammen om lag 1,3 millioner innbyggere, av disse bor omkring 0,5 millioner i området Bergen–Haugesund, der folketallet er ventet å øke til 0,67 millioner innen år 2040.
Silvía Nótt
Under oppholdet i Athen fremstod Erlendsdóttir overfor teknikere og journalister – i rollen som artisten Silvia Night – som frekk og provoserende. Flere var ikke klar over at Silvía opptrådte som en rollefigur, og i mediene ble hun omtalt som en problematisk og ubehøvlet person. Hennes opptreden i semifinalen 18. mai 2006 ble møtt med høylytte mishagsytringer fra publikum. De europeiske fjernsynsseerne lot seg heller ikke imponere, med 13. plass i avstemningen kvalifiserte hun seg ikke til finalen.
Ferjefri E39
Bakgrunn
Tidligere har en rekke andre fjorder hatt ferjer men fått faste forbindelser: Freifjordtunnelen, Gjemnessundbrua, Kvivstunnelen, Nordhordlandsbrua og Bømlafjordtunnelen.
På oppdrag fra samferdselsminister Magnhild Meltveit Kleppa innledet Statens vegvesen i 2010 utredning som så hele strekningen under ett. Målet med utredningen var å se på muligheten for å gjøre E39 mellom Kristiansand og Trondheim ferjefri og dermed redusere reisetiden langs Vestlandet. Prosjektet ble inkludert i Nasjonal transportplan 2014–2023, og regjeringen Stoltenberg II satte som mål å gjøre hele strekningen ferjefri i løpet av 20 år. Samlet kostnad ble da anslått til 150 milliarder kroner. Med Nasjonal transportplan 2018–2029 endret regjeringen sin utbyggingsambisjon fra «20 år» til et «langsiktig mål». I 2013 anslo Statens vegvesen at en investering på «på rundt 100 milliarder» kroner kunne redusere kjøretiden fra 20 til 13 timer.
E39 i dag
Veistrekningen går hovedsakelig langs Vestlandet mellom Klettkrysset utenfor Trondheim i nord og Kristiansand. E39 har omkring 90 tunneler, og over 6 prosent av veiens samlede lengde er i tunnel. I E39 inngår nå syv fjordkryssinger med ferje. Flere ferjesamband har tidligere blitt erstattet av bruer og tunneler. I 1990 var det 12 ferjer langs veien. Rennfast ga i 1992 fastlandsforbindelse til øyene i Boknafjorden og inngår i E39. Nordhordlandsbrua fra 1994 og fjordkryssingene i forbindelse med Krifast fra 1992 inngår blant annet i E39. Begge disse tidligere prosjektene omfatter flytebruer, de eneste i Norge. Nordhordlandsbrua er landets nest lengste. Bømlafjordtunnelen fra 2000 var verdens nest dypeste undersjøiske tunnel da den ble åpnet. Regjeringen Solberg går inn for å legge E39 om Hareid (dagens fylkesvei 653 og fylkesvei 61) der Eiksundtunnelen i 2008 erstattet en ferge. Etter åpningen av Kvivsvegen i 2012 har E39 syv ferjesamband. Billettprisene for liten personbil for strekningen samlet var i 2012 på 700 kroner, og 5000 kroner for tunge kjøretøyer.
Vegvesenet beskriver eksisterende standard som «partimessig svært dårlig», hastigheten som «lav» og kostnadene på grunn av bompenger og ferjer som «ekstremt høy». Veibanen er stort sett uten skulder og noen strekninger er for smale til at det er gul midtstripe. Flere av tunnelene mellom Bergen og Sognefjorden oppfyller ikke Vegvesenets egne krav. Gjennomsnittshastigheten er ifølge Vegvesenet 64 km/t Stavanger–Bergen–Ålesund og 53 km/t Ålesund–Trondheim. På E6 Oslo–Trondheim er gjennomsnittet 82 km/t, på E16 Sandvika–Bergen 69 km/t.
Mortavika–Arsvågen med 4100 kjøretøyer daglig, og Halhjem–Sandvikvåg med 2700 kjøretøyer, er landets nest mest og tredje mest trafikkerte samband. Halhjem–Sandvikvåg har størst transportarbeid målt i personbilenhetkilometer (alle kjøretøyer omregnet til personbilstørrelse og tatt hensyn til lengde på ferjestrekningen). I perioden 1990–2011 ble trafikken på Mortavika–Arsvågen tredoblet, tilsvarende 5,8 prosent årlig. For de øvrige sambandene var økningen på 2,5 til 5 prosent årlig. Tabellen viser hovedtall for de syv ferjesambandene. a) E39 går over Festøya–Solavågen. Regjeringen Solberg går inn for å legge fjordkryssingen over Hareid–Sulesund.
b)Ferjefritt alternativ fylkesvei 60 om Stryn
De mest trafikkerte strekningene på E39 (ved Bergen og ved Stavanger) hadde i 2012 over 60,000 kjøretøyer i døgnet i gjennomsnitt, mens de minst trafikkerte strekningene (Nordmøre, Sogn og Fjordane) hadde 1000 til 1500 kjøretøyer. Mellom Stavanger og Bergen går 40 prosent av persontrafikken med fly, resten går med bil eller buss langs E39. Trafikken på E39 anslås i 2018 å ligge på 6000–12,000 kjøretøyer i døgnet på strekningen Stavanger–Haugesund. Videre forventes trafikken til å ligge på 4000–6000 kjøretøyer mellom Haugesund og Bergen, og inntil 4000 på strekningen Bergen–Ålesund–Orkanger. I tillegg er det mer trafikk på noen kortere strekninger rundt Kristiansand, Stavanger, Bergen, Ålesund og Trondheim. På E39 går det omkring 2000 kjøretøyer over fylkesgrensa fra Hordaland mot Sognefjorden. I 2012 pendlet 2100 personer fra Sunnhordland til Haugesund og Haugalandet (1500 motsatt vei til Bergen), 1800 fra Haugesund og Karmøy til Stavanger og Jæren. Omkring 60 personbiler og 30 lastebiler kjører hele strekning Bergen–Trondheim på en gjennomsnittlig dag. Tabellen viser trafikkmålinger på flere punkter langs E39, ferjene ikke medregnet.
a)Felles trase med E136 til krysset ved Tresfjordbrua. ÅDT over Tresfjordbrua på E136 er rundt 2000 kjøretøy, av dette var 24 % tungtrafikk.
Bergen-Trondheim
Ifølge Statens vegvesen er raskeste helårsforbindelse Bergen-Trondheim E39 Bergen–Byrkjelo, deretter Fv 60 til Stryn, Rv 15 til Vågåmo, Fv 4620 til Sel og E6 til Trondheim. Traseen over Strynefjellet er den raskeste veiforbindelsen mellom Sunnfjord/Nordfjord og Trondheim. Fra Volda til Trondheim er Strynefjellet 1 time raskere enn nest raskeste alternativ via Åndalsnes-Dombås. Fra Måløy er reisetiden over Stryn til Trondheim vel 2 timer kortere enn langs dagens E39. I vinterhalvåret er det også raskeste vei fra Sogn til Trondheim. Fra Bergen via Sogn og Valdres til E6 gir nesten like kort kjøretid til Trondheim som over Strynefjellet. Beregningene var basert på situasjonen i 2012 (etter åpning av Kvivsvegen) og sammenlignet også med raskeste indre trase fra Nordfjord via Stranda (som er om lag 30 km kortere enn via Ørsta og Ålesund). Beregningene tok ikke hensyn til eventuelle tunnel under Utvikfjellet og andre foreslått tiltak langs E39/fylkesvei 60. Ruten over Strynefjellet brukes av tungtransport mellom Bergensområdet og Trondheim inkludert områdene nord for Trondheim. Strynefjellet er det ifølge Statens vegvesen den klart raskeste helårsforbindelsen mellom Bergen og Trondheim, om lag 2 timer og 30 minutter raskere enn E39 (inkludert E39 med variant via Stranda). Regjeringen Solberg gikk inn for indre trase for E39 gjennom Nordfjord av hensyn til tilknytning til riksvei 15 over Strynefjellet.
Strynefjellet har lite lokaltrafikk og er dominert av fjerntrafikk med rundt 25 % tungtrafikk. Vegvesenet skriver at Strynefjellet er viktig for godstransporten med bil mellom Vestlandet (sør for Ålesund) og Trøndelag/Nord-Norge. Riksvei 15 (Strynefjellet) har vært brukt av «Fjordekspressen», ekspressbussen mellom Bergen og Trondheim, siden 1986. Trafikk fra Sogn og Fjordane nordover mot Trondheim går for en stor del over Strynefjellet. I vinterhalvåret er Strynefjellet den raskeste forbindelsen fra Sogn mot Trondheim. Fra Stryn til Trondheim er ruten over Strynefjellet omtrent 2 timer raskere enn via E39. Bergen–Trondheim over Strynefjellet er 701 km (E39 Bergen–Trondheim (via Grodås) er 696 km. Den har potensial til forbedringer til mindre kostnader enn ferjefri E39. Det er blant annet foreslått en vei med 7 km tunnel Vågåmo–Dovre som vil spare 25 km bilkjøring. Deler av Fv 60 har lenge vært i dårlig tilstand. Strekningen Innvik–Olden ble ferdig oppgradert i 2018. Det planlegges 91 km motorvei eller motortrafikkvei langs E6 mellom Ulsberg og Trondheim. Oppgradering av Strynefjellet med nye tunneler blir betraktet som et alternativ til E39. De eksisterende tunnelene over Strynefjellet er så trange at vogntog har problemer med å møtes.
Om Østlandet
Kristiansand-Trondheim (via Østlandet) er om lag 810 kilometer langs E18 gjennom Oslo og langs riksvei 3, alternativt langs E18, riksvei 4 og E6. Kjøretiden anslås av karttjenestene til 10 til 11 timer. Strekningen Kristiansand-Ålesund beregnes til 834 km via E6 (Gjøvik–Dombås–Åndalsnes), og kjøretiden anslås til 11 timer, sammenlignet med 865 km langs E39. Strekningen Stavanger–Trondheim er 1049 km via Kristiansand og Østlandet.
Prosjektet
Ferjefri E39 er på utredningsstadiet og er delt inn i syv delprosjekter: 1. Strategier, 2. Gjennomføring, planlegging og utbygging, 3. Samfunn, 4. Fjordkryssing, 5. Bærekraftig infrastruktur, 6. Risikostyring og teknologikvalifisering og 7. Gjennomføringsstrategier og kontraktsformer.
Prosjektet ledes av veidirektøren. Planlegging og bygging av prosjektene under Ferjefri E39 styres av de aktuelle regionene i Statens vegvesen. Vegvesenet konkluderte i 2018 med at det ikke er realistisk å fullføre planen innen 2033 og mener hele prosjektet er ferdig tidligst i 2050. Kostnader, utvikling av ny teknologi og planarbeidet langs strekningen er noen grunner til forsinkelsen. En ferdigstilling innen 2050 vil også kreve tre til seks ganger større årlige bevilgninger enn tidligere.
Veistandarden på Ferjefri E39 vil ifølge planene variere fra tofelts stamveistandard til motorveistandard, ut fra trafikkmengden på den aktuelle strekningen. Norsk veistandard tilsier motorvei der trafikken i gjennomsnitt er 12 000 kjøretøyer i døgnet. Fjerning av ferjer, kombinert med noen veiutbedringer, kan redusere reisetiden fra rundt 20 timer til 15 timer. Om veistandarden heves til 90–110 km/t på hele strekningen (fra dagens 60–70 km/t), kan reisetiden bli redusert til om lag 11 timer.
Teknisk gjennomføring
De tekniske løsningene for noen av fjordkryssingene var ikke ferdig utviklet da forslaget ble lansert. For eksempel er det ikke per 2022 prøvd ut rørbru som er tenkt brukt til fjordkryssing. Statens vegvesen finansierer forskningsprosjekter, blant annet doktor-/postdok-stipend, som ledd i den tekniske utviklingen av bruløsninger. Et uavklart spørsmål har vært om en rørbru av betong tåler en kraftig eksplosjon for eksempel ved brann i tankbil. Bruløsninger må ta hensyn til skipstrafikken og for eksempel krever de største cruiseskipene en seilingshøyde på 70 meter. Brukonstruksjonene må også tåle sammenstøt med skip.
Hvert kryssingssted er særegent i form av bredde, vanndyp, vind, bølger og skipstrafikk, og tekniske løsninger må tilpasses dette. Ifølge Vegvesenet er det flere aktuelle tekniske løsninger på hvert sted. I tillegg til undersjøiske tunneler er hengebru, flytebru, rørbru og varianter av disse er aktuelt. Regnet etter løpemeter er tunnel billigere enn bru. Ved lange krysninger eller dype fjorder, er heller ikke tradisjonelle bruer aktuelle. Nye sikkerhetskrav for tunneler, blant annet fra EU, kan øke kostnadene for tunneler sammenlignet med bruer. Statens vegvesen har selv skjerpet kravene til maksimal stigning i tunneler og legger til grunn at nye tunneler skal ha maksimalt 5 prosent stigning over lengre strekninger. De fleste land i Europa har forbud mot å frakte farlig gods eller gass under trykk gjennom tunneler. For eksempel for kryssing av Romsdalsfjorden vil dette gi undersjøisk tunnel som er 4 km lengre enn opprinnelig tenkt.
Norges Lastebileier-Forbund går generelt mot undersjøiske tunneler av hensyn til helse, miljø og sikkerhet, særlig fordi disse tunnelen ofte er bratte, forbundet ønsker i stedet broer og veier på land. Forbundet er skremt av brannene i Gudvangatunnelen. Vegdirektoratets sjefsingeniør fremholder at toløpstunneler med tverrslag hver 250 meter i stor grad løser denne sikkerhetsutfordringene. Geir A. Mo i Lastebileierforbundet at det er fare for brann i tunge kjøretøy i bratte tunneler. Mo sier at i bratte tunneler går det mye energi ved opp- og nedstigning og at de derfor er mindre miljøvennlige enn broer. Lastebileierforbundet er mot undersjøiske tunneler særlig på grunn sikkerhetsrisikoen og foretrekker vei og bro. Jan Ove Halsnøy i Lastebileierforbundet på Vestlandet uttalte seg i 2020 kritisk til at kostbare fjordkryssinger prioriteres foran generell vegstandard og vedlikehold.
Hordfast regnes som den dyreste delen av hele planen med en kostnad på omkring 43 milliarder kroner (per 2016). Det er ikke mulig med tradisjonell bru over Bjørnafjorden som er over 550 meter dyp og 5 kilometer bred. Statens vegvesen konkluderte i 2012 med at det var teknisk mulig å krysse Sognefjorden med en landfast konstruksjon. Da forslaget ble lansert i 2013 tok regjeringen forbehold om at det var teknisk mulig å krysse Sognefjorden med bru eller tunnel. Mellom Lavik og Oppedal, der regjeringen ønsker å krysse Sognefjorden, er det 3,7 kilometer og fjorden er 1300 meter dyp. Fjorden lar seg ikke krysse med tradisjonell bru og i stedet er det foreslått rørbru eller ulike former for flytebru. For kryssing av Nordfjorden beskriver TØI alternativ K10 (tunnel under Utvikfjellet og bro over Faleidfjorden) som en kjent teknologi.
For kryssing av Romsdalsfjorden er det for deler av strekningen foreslått en hengebru som vil bli lengre enn Hardangerbrua og en de av de lengste i verden. TØI beskriver dette som mulig teknisk, men kostbart.. En bru over Halsafjorden vil få et hovedspenn på over 2000 meter, og TØI regner dette som et teknologisk vanskelig delprosjekt. Kryssing av Storfjorden beskrives også som teknologisk vanskelig.
Fjordkryssinger
Følgende fjorder må krysses med tunnel eller bru for at E39 skal bli ferjefri. Innspart reisetid og kostnader som anslått i en tidlig fase og ved senere utredninger fremgår av tabellen. Kostnadene gjelder bare selve fjordkryssingen med tilførslesveier. a)E39 går over Festøya–Solavågen. Regjeringen Solberg går inn for å legge fjordkryssingen over Hareid–Sulesund. b)Eksisterende ferjefritt alternativ er fylkesvei 60 om Stryn c)Anslått redusert reisetid ved eventuell fjordkryssing (med tilknytningsveier) sammenlignet med dagens ferjetilbud. d)Vegvesenet oppga i 2012 90 minutter samlet spart reisetid for ferjeavløsning på Nordfjorden og Storfjorden. e)Basert på indre linje med tunnel under Utvikfjellet. f)TØI oppgir 6,8 milliarder i 2013. X)Nøyaktige tall avhenger av trasévalg. --